 Qaar ka mid ah dadweynaha ku nool caasimada Jabuuti oo aan wax ka weydiiyey fikirkooda ku aadan shirka inkastoo dadku inta badan ay ka gaabsadeen hadana waxaa ii suura gashey in aan la kulmo Fardowso Cali Geele, iyadoo cabireysa fikirkeeda ayaa waxay tiri waxaan rajeynayey in ay ku guuleystaan labada dhinac shirkaan, waxaana ii cadaatey in nin kasta ka fikiraayo dantiisa, maatida iyo agoonta Soomaaliyeedna wax dan ah uusan ka lahayn, hadii uu wadan ka maqan yahay wey heshiin lahaayeen, laakiin dantooda raac iyo bariiskooda raac weeye, sidoo kale waxaan la kulmey Caasho Maxamuud Xasan Shacabka Soomaaliyeed mudo 18-Sano ayuu rafaad iyo dhibaato kusoo jirey, maalin kastana dadd baa dhimanayey oo hada wali socota, ee waxaan qabaa in Shacabkooda u naxaan, masuuliyiinta shireysa. 